cyanic-selkie/wikianc huggingface dataset:
Thomas François Burgers
Skryfwerk
In 1870 bring Burgers ’n besoek aan die diamantvelde by Kimberley en skryf daarna die skets Een bezoek naar de Diamantvelden wat op 1 Oktober 1870 onder die skuilnaam “B” in Het Volksblad gepubliseer word. Oor sy reis na die Transvaal in 1871 publiseer hy eweneens van November tot Desember 1871 ’n aantal sketse in Het Volksblad. Hierdie reeks sketse word ook later in boekvorm gepubliseer as Schetsen uit de Transvaal. Die sketse word verdeel in Het Land, Het Maatschaplijke en Het Kerkelijke. Die beskrywing van die land is idealisties, met die natuur wat deur ’n romantiese bril gesien word, en maak gebruik van treffende vergelykings wat van wye belesenheid getuig. In die beskrywing van die maatskaplike lewe maak hy melding van die hartlike ontvangs wat hom te beurt geval het, maar toon tog met sy fyn waarnemingsvermoë enkele tekortkominge. Die toenmalige Transvaler is ongeletterd en onkundig en beoefen nie kuns en wetenskap nie, maar is tog ongekunsteld en vatbaar vir geestesontwikkeling. Deur haar isolasie loop die nuwe republiek die gevaar om eiewys en eiesinnig te word. Hy beskou dit as ’n seën dat die Kaapse Sinode hom so min met die kerk in Transvaal ingemeng het, waardeur die kerk sy vryer beginsels kon bewaar. Sy optimistiese siening van die godsdiens as groot saambindende faktor van alle vlakke in die samelewing was egter gedoem tot mislukking.
Charlie Chaplin
Chaplin het daarop aangedring om elke aspek van die films waarin hy gespeel het, van produksie tot die skryf van die musiekpartituur, te beheer. Hierdie ongewone toewyding tot die verfilmingproses as 'n geheel het daartoe gelei dat hy medestigter van United Artists, die eerste moderne filmvervaardigings- en -verspreidingsmaatskappy, geword het. In 1955 het filmkritici van oor die wêreld hom die beste akteur in die geskiedenis van rolprente genoem. In 1975 is hy deur Koningin Elizabeth II tot ridder geslaan vir sy bydrae tot die filmindustrie.
Leeu (sterrebeeld)
Sterre
Die ster Wolf 359 (CN Leonis) is een van die naaste sterre aan die Aarde (7,8 ligjare). Dié opvlamster is ’n rooidwerg met ’n magnitude van 13,5; dit verhelder van tyd tot tyd met ’n magnitude van een of minder. Gliese 436, ’n dowwe ster sowat 33 ligjare van hier af, het ’n eksoplaneet met min of meer die massa van Neptunus.
Diepruimtevoorwerpe
M66 is ’n spiraalsterrestelsel wat deel is van die Leeu-drietal. Die ander twee lede is M65 en NGC 3628. Dit is sowat 37 miljoen ligjare van die Aarde af en het ’n vreemde vorm vanweë ’n swaartekragwisselwerking met die ander twee stelsels in die drietal, wat sterre wegtrek van M66 af. Die sterre in die buitestreke kan dalk eindelik ’n dwergsterrestelsel vorm wat om M66 wentel.
Kiritimati
Kiritimati val in die UTC+14:00-tydsone en is een van die eerste bewoonde gebiede om die nuwejaar te vier.
Sikkim
Die huidige Sikkim is 'n veeltalige en etnies diverse Indiese deelstaat. Die amptelike tale is Engels, Nepalees, Sikkimees en Lepcha. Sekondêre ampstale sluit in Gurung, Limbu, Magar, Mukhia, Newari, Rai, Sjerpa en Tamang vir die behoud van kultuur en tradisies in die deelstaat. Engels word in skole onderrig en in regeringsdokumente gebruik. Die oorheersende godsdienste is Hindoeïsme en Vajrayana-Boeddhisme. Sikkim se ekonomie is veral van landbou en toerisme afhanklik. Vanaf 2014 het die deelstaat die derde kleinste BBP onder die Indiese deelstate gehad, hoewel dit ook onder die vinnigste groeiende is.
Kanadese volkslied
Vertaalde lirieke van die eerste vers van die Franse weergawe van "O Canada!"
Land van ons voorvaders
U aangesig is gehul in 'n glorieryke blommeketting
1284
Die jaar 1284 was 'n skrikkeljaar wat volgens die Gregoriaanse kalender op 'n Saterdag begin het. Dit was die 84ste jaar van die 13de eeu n.C. In teenstelling met gewone jare het die jaar 366 dae en 'n 29 Februarie gehad.
Justinianus I van Bisantium
Justinianus I (Latyn: Petrus Sabbatius Iustinianus Augustus, Grieks: Φλάβιος Πέτρος Σαββάτιος Ἰουστινιανός; omstreeks 482 – 14 November 565), algemeen bekend as Justinianus die Grote, was die Bisantynse keiser van 527 tot met sy dood in 565. Tydens sy bewind het hy probeer om die Oos-Romeinse Ryk se glorie te herstel en die verlore westelike helfte van die klassieke Romeinse Ryk te herower.
Hy was een van die belangrikste figure van die Laat Oudheid en die laaste Romeinse keiser wie se eerste taal Latyn was. Sy bewind het ’n onderskeid gebring in die geskiedenis van die Oos-Romeinse Ryk. Sy administrasie het ’n uitwerking gehad ver buite sy tyd en grense, en is gekenmerk deur die ambisie om "die ryk te herstel".
Golden Globe
Die 76ste Golden Globe-toekenningsaand, wat uitnemendheid in 2018 vereer het, is op 6 Januarie 2019 in die Beverly Hilton Hotel in Beverly Hills, Kalifornië, gehou. Dit vind sedert 1961 hier plaas.
Paarl (kiesafdeling)
1910-1920
In 1910 se algemene verkiesing wen dr. Andries Lourens de Jager Paarl vir die Regerende Party met 'n meerderheid van slegs 33 teen die onafhanklike S.P.H. de Villiers. In 1915 klop De Jager, nou as kandidaat van die Suid-Afrikaanse Party, die N.P. se Bruckner de Villiers, van 1920 tot 1929 LV vir Barkly en van 1929 tot 1938 LV vir Stellenbosch, met 803 stemme. Hy behou Paarl in 1920 met 'n meerderheid van 619 stemme teen die Nasionale Party se Paulus Philippus du Toit. Die Arbeidersparty se Charles Henry Haggar, wat van 1910 tot 1915 die eerste Unie-Volksraad LV vir Roodepoort.
Quattrocento
Lys van Italiaanse Quattrocento kunstenaars
Sien ook die lys van 27 prominente 15de eeuse skilders wat ongeveer dieselfde tyd gemaak is deur Giovanni Santi, Raphael Sanzio se vader, as deel van 'n gedig vir die Hertog van Urbino.
Fascisme
Squadristi
Die squadristi het spesiaal teen die besetting van die fabrieke te velde getrek en het 'n suksesvolle beroep gedoen op die meerderheid van die Italianers (veral die plattelanders) se angs vir die Kommunisme en tradisionele respek vir gesag. Mussolini het opnuut 'n ommeswaai gemaak en hom aangepas by die nuwe rigting, wat veral deur manne soos Italo Balbo en Dino Grandi aangevoer is. In November 1921 is die Fascistiese bewegings omgeskep in die Partito Nazionate Fascista (PNF).
Diktatorskap
Mussolini se eerste kabinet was 'n middel-regse koalisieregering waarin die PNF wel sterker verteenwoordig was as in die parlement, maar nogtans 'n minderheid gevorm het. Met 'n kombinasie van legaliteit en brute geweld het die Fasciste egter daarin geslaag om hul mag vinnig uit te brei. Die regering het spesiale volmagte verkry en 'n Fascistiese Groot Raad met spesiale bevoegdhede is ingestel. 'n Vrywillige milisie, die MVSN (Milizia Volontaria di Sicurezza Nazionale) is in die lewe geroep en terselfdertyd het een van die nasionalistiese partye, die ANI, met die PNF saamgesmelt.
Sy dood het tot 'n groot politieke krisis gelei omdat die opposisielede geweier het om vergaderings by te woon voordat 'n diepgaande ondersoek ingestel is. Hul weiering om aan die regering deel te hê, het die opposisiepartye terselfdertyd egter magteloos gelaat omdat hulle Mussolini deur geen wettige kanale kon bestry nie. Mussolini het eers 'n weifelende houding ingeneem, maar in Januarie 1925 op aandrang van ekstremiste in sy party (veral verteenwoordigend van die plattelandse kleinburgery) tot die offensief oorgegaan: in die daaropvolgende 2 jaar is Italië in 'n diktatuur omgeskep deur die uitvaardiging van 'n aantal leggi fascistissime ("uiters Fascistiese wette").
Die pous, hoofsaaklik uit vrees vir die Kommunisme, het sy formele goedkeuring en ondersteuning aan die Fascistiese bewind verleen, waarvoor die Vatikaanstad in ruil volkome onafhanklikheid verkry het en die Roomse Kerk deur Mussolini as die amptelike kerk van Italië erken is. Mussolini was die eerste staatsman in die Italiaanse geskiedenis wat daarin geslaag het om 'n ooreenkoms met die pousdom te bereik en die Lateraanse Verdrae het sy openbare steun geweldig laat toeneem.
Wildsvleis
Die tipe en omvang van die diere vir kos gejag, wissel in verskillende dele van die wêreld. Dit word beïnvloed deur die klimaat, wildverskeidenheid, plaaslike smaak en plaaslik aanvaarde menings oor wat kán of kan nié wettig gejag word. Soms word 'n onderskeid ook getref tussen rasse en spesies van 'n bepaalde dier, soos 'n wilde of mak kalkoen.
Voorbereiding
Tradisioneel was die gebruik gewees om wildsvleis buite te laat hang totdat dit "hoog" en winddroog was, d.w.s. nader 'n staat van ontbinding. Maar dit dra by tot die risiko van bederf of besmetting deur vlieë. Kleinwild kan heel verwerk word; na dit skoongemaak, afgeslag of ontveer is. Dit is dadelik gereed om gekook te word, hoewel hulle eers in boude en blaaie gesny kan word. Grootwild moet verwerk word deur tegnieke wat algemeen beoefen word deur kommersiële slagters.
Opus Dei
In 2016 het die prelaatskap 94 776 lede gehad: 92 667 niekerkliks en 2 109 priesters. Dit sluit die bisdomlike priesters uit wat lid is van Opus Dei se Priestergenootskap van die Heilige Kruis, wat in 2005 sowat 2 000 lede gehad het. Daar is Opus Dei-lede in meer as 90 lande. Sowat 70% lede van die lede woon in privaat huise en lei ’n tradisionele Katolieke gesinslewe met ’n sekulêre loopbaan, terwyl die res selibaat is en hoofsaaklik in Opus Dei-sentrums woon. Benewens hul persoonlike welsynwerk organiseer Opus Dei-lede opleiding in Katolieke spiritualiteit soos toegepas op die alledaagse lewe; lede is betrokke by die bestuur van universiteite, universiteitswonings, skole, uitgewers, hospitale en tegniese en landbou-opleidingsentrums.
Lola Albright
Lola Albright (20 Julie 1924 – 23 Maart 2017) was 'n Amerikaanse aktrise. Sy was bekend vir haar rolle in die rolprente Bodyhold (1949), Lord Love a Duck (1966), en The Money Jungle (1967), en in die televisiereeks Peter Gunn (1958).
Vlag van Wake-eiland
Die nie-amptelike vlag van Wake-eiland is op 16 September 1985 in hergebruik geneem. Die vlag vertoon ’n driekleur met ’n vertikale gepunte blou baan aan die vlagpaalkant waarin drie geel vyfpuntige sterre en ’n geel ovaal skyf met die silhouet van die eiland en die woorde “Wake Island” daarin en twee horisontale bane in wit en rooi aan die wapperkant.
Gryshemde
Die Gryshemde het onder meer ’n politieke veldtog teen die immigrasie van Duitse Jode na Suid-Afrika gevoer nadat in die 1930’s steeds meer Jode ’n nuwe heenkome in die land gevind het. Die Britse Council for German Jewry het ’n skip gehuur om soveel Duitse Jode moontlik na Kaapstad te bring - ’n besluit wat tot ’n massaprotes-aksie van die Gryshemde gelei het. Die fasciste se opposisie teen Joodse immigrasie was van so ’n omvang dat die skryweres Sarah Millan ’n beroep op die destydse eerste inister Jan Christiaan Smuts gedoen het om teen die Gryshemde op te tree. Haar aansoek is nogtans geïgnoreer.
Dülfersitz
Die Dülfersitz (vernoem na sy uitvinder, bergklimmer Hans Dülfer ) is 'n klassieke, nie-meganiese abseiltegniek, wat gebruik word in rotsklim en bergklim. Sedert belay-toerusting in algemene gebruik gekom het, het dit egter in onbruik verval. In die Dülfersitz, word die tou rondom die liggaam gevoer, en die spoed waarteen die klimmer neerdaal word deur die wrywing van die tou teen die liggaam beheer.
Abseilmetode
Alhoewel die Dülfersitz 'n effektiewe metode van abseil is wanneer dit korrek gedoen word, is dit minder veilig as moderne metodes. As dit sonder ander beveiligingsmiddels, byvorbeeld prusik toue, gedoen word, en die remhand die tou los, byvoorbeeld as gevolg van paniek, die impak van 'n vallende klip, of krampe, is 'n val onvermydelik.
Justinus II van Bisantium
Justinus II (Latyn: Flavius Iustinus Iunior Augustus, Grieks: Φλάβιος Ἰουστίνος ὁ νεώτερος; omstreeks 520 – 5 Oktober 578), ook Justinus Junior genoem, was die Bisantynse keiser van 565 tot 578. Hy was die susterskind van Justinianus I. Sy bewind is gekenmerk deur oorlog met die Persiese Sassaniede en die verlies van ’n deel van Italië.
Golf van Bonny
Die grootste riviere wat in die golf invloei is die Niger-, Sanaga- en die Ogooué-riviere. Die eilande Bioko, Corisco en Principe lê in of aan die golf. Daarnaas lê die volgende lande in of aan die Golf van Bonny:
Apollo-maanmodule
Maanwentelbaan en landing
Die maanmodule het twee ruimtevaarders na die maanoppervlak geneem en weer terug na die BDM, wat steeds met die derde ruimtevaarder om die maan bly wentel het. Die maanmodule het uit twee dele bestaan: die onderste gedeelte was die dalende deel, die boonste deel die stygende deel. Die afdaaldeel het gedien as 'n wegspringplek vir die tuig om die maan te verlaat en het dus op die maan agtergebly. In geheel was dit sewe meter hoog. Die skottels onderaan die pote het 'n deursnee van 90 sentimeter gehad. Die massa was 14 500 kg. Albei ruimtevaarders staan binne-in die kajuit, dus was 'n klein venster voldoende om steeds voldoende uitsig te hê (as die ruimtevaarders sou sit, sou 'n groot konvekse venster nodig wees, soos in 'n helikopter). Hulle het gerus en in 'n hangmat van Apollo 12 geslaap.
Met die Apollo 15-, 16- en 17-sendings het die maanmodule ook 'n maankarretjie saamgedra.
Bergpredikasie
Die bergrede kom in die Evangelie volgens Matteus (Mat. 5 tot 7) voor. In die Evangelie volgens Lukas (Luk. 6: 17-49) preek Jesus min of meer dieselfde boodskap, maar dan op 'n vlakte in die ope veld. Die Lukas-weergawe staan daarom ook as die Veldrede bekend.
Daisy Ridley
Daisy Ridley (gebore 10 April 1992) is 'n Engelse aktrise en vervaardiger. Sy is bekend vir haar rolle in die rolprente Star Wars: The Force Awakens (2015), Scrawl (2015), Murder on the Orient Express (2017), en Star Wars: The Last Jedi (2017).
Huis van Braganza-Sakse-Koburg en Gotha
Geskiedenis
Die familie sou op die troon bly tot met die begin van die 5 Oktober 1910-rewolusie in Portugal toe koning Manuel II afgesit is en die Eerste Portugese Republiek gestig is. Manuel II het 'n banneling geword en is op 2 Julie 1932 dood.
Dubbelkol-koninginvis
Die Dubbelkol-koninginvis (Scomberoides lysan) is 'n vis wat noord van Durban voorkom. Groot skole van die onvolwasse vissies kom in die strandmere in die noorde van KwaZulu-Natal voor. Die vis lyk baie soos die Talang-koninginvis. In Engels staan die vis bekend as die Doublespotted queenfish.
Luke Watson
Luke Asher Watson (gebore 26 Oktober 1983 in Port Elizabeth) is 'n Suid-Afrikaanse rugbyspeler wat as losvoorspeler speel.
Hy was voorheen beide die Westelike Provinsie en Stormers se kaptein en gedurende 2013 word hy die Kings se kaptein in superrugby.
Hans van Denemarke
Bewind
Toe hy ouer was, is Hans beskou as ’n eenvoudige, vrolike en gesellige man. Onder die oppervlak was hy egter blykbaar ’n realis en bekwame politikus. Nadat sy seun in 1522 van die troon gesit is, het Hans se bloed na die Deense en die Noorse troon teruggekeer in die vorm van Christiaan IV van Denemarke, die agter-agterkleinseun van sy dogter, keurvorstin Elisabeth.
Santjie van Soendal
Afrikaanse woorde
"Santjie van Soendal, o nooi van my hart, bron van my vreugde en bron van my smart; vreug as daar een is, en ek is die een, smart as daar tientalle draai om jou heen. Santjie van Soendal, my rykdom, my goed, jy is my lewe, my vlees en my bloed.
Paul Hardtmuth
Paul Hardtmuth (2 Julie 1888 – 5 Januarie 1962) was 'n Britse akteur en skrywer. Hy was bekend vir sy rolle in die rolprente Um der Liebe Willen (1920) en The Curse of Frankenstein (1957), en in die televisiereekse Television World Theatre (1957) en Saturday Playhouse (1958).
Christiaan I van Denemarke
Latere bewind en dood
Christiaan se gebied was van 1460–'64 op sy grootste, net voordat hy Swede verloor het. Baie dele van sy koninkryk wou egter selfregering hê en daar was voortdurend opstande.
Nuus24
Die webwerf se Engelse weergawe staan as News24 bekend en is steeds by news24.com beskikbaar. Netwerk24 is in 2015 gestig as 'n platform vir die Afrikaanse koerante Die Burger, Beeld, Volksblad, en Rapport, en die tydskrifte Huisgenoot, Sarie, Kuier, Tuis, Baba en Landbouweekblad.
Golf van Tonkin
Die Golf van Tonkin is veral bekend vir die Golf van Tonkin-voorval wat tot die Viëtnamoorlog tussen die Verenigde State van Amerika en Noord-Viëtnam gelei het. Tydens hierdie voorval het volgens die Amerikaanse president Lyndon B. Johnson Noord-Viëtnamese soldate twee keer Amerikaanse torpedojaers aangeval. Die Verenigde State het aansluitend amptelik oorlog teen Noord-Viëtnam verklaar en Suid-Viëtnam ondersteun.
Malvalekkersofa
Ontwerp
Die malvalekkersofa is in twee verskillende lengtes vervaardig. Die 52 duim weergawe het 18 kussings wat volgens 'n patroon van 4-5-5-4 gerangskik is. Die 103 duim lange sofa het 38 kussings, wat volgens 'n patroon van 9-10-10-9 gerangskik is.
Lancasterhuis-ooreenkoms
Onderhandelinge
Na afloop van die vergadering van Staatshoofde van die Gemenebeslande wat van 1-7 Augustus 1979 in Lusaka gehou is, het die Britse regering Muzorewa en die leiers van die Patriotiese Front genooi om deel te neem aan ’n Konstitusionele Kongres by Lancasterhuis. Die doel van die kongres was om die terme van ’n onafhenklikheidsgrondwet te bespreek en te bereik, en dat verkiesings gehou moet word onder toesig van Britse outoriteit om Rhodesië toe te laat om onafhanklikheid op ’n wetlike wyse te bekom en vir die partye om hul verskille deur politiek op te los.
Lord Carrington, Staatsekretaris vir Buitelandse en Gemenebessake van die Verenigde Koninkryk, was die voorsitter van die Kongres. Die kongres het van 10 September tot 15 Desember 1979 plaasgevind met 47 voltallige sittings.
Ter afsluiting van hierdie ooreenkoms en ondertekening het die partye onderneem om:
Clathria macropora
Die spons behoort tot die genus Clathria en tot die familie Microcionidae. Die wetenskaplike naam van die spesie is die eerste keer geldig gepubliseer in 1888 deur Lendenfeld.
Mondi
Geskiedenis
Mondi het sy oorsprong in Suid-Afrika, waar die voormalige eienaar, Anglo American plc, in 1967 die Merebank-meule in Durban gebou het.
Andrei Tarkofski
Stylvorm
Solaris word naas 2001 - A Space Odyssey as een van die internasionaal mees erkende rolprente in die wetenskapsfiksie-genre beskou en is tydens die Cannes-rolprentfees van 1972 met 'n spesiale prys van die beoordelaarspaneel bekroon.
Koper-63
KMR en kwadrupoolresonansie
Die -ioon is paramagneties en in hierdie toestand kan KMR nie gebruik word nie. Die en -oksidasietoestand kan wel gebruik word. Die laaste toestand is nogtans taamlik seldsaam. Koper-63 KMR is as funskie van die temperatuur in die supergeleier saam met die kwadrupoolresonansiesein (NQR) gemeet om die supergeleiding te studeer.
Clathria oudekraalensis
Die spons behoort tot die genus Clathria en tot die familie Microcionidae. Die wetenskaplike naam van die spesie is die eerste keer geldig gepubliseer in 2005 deur Samaai & Gibbons.
Reisigerspalm
Voorkeure
Die plant het ’n sonnige plek nodig (nie volle son nie tot hulle groter is). Dit reageer goed op kunsmis, veral met baie stikstof, in die groeiseisoen. Dit het beter groei en blare tot gevolg.
Woiwodskap Podlachië
Die woiwodskap, wat in die ooste aan Litaue en Wit-Rusland grens, word van oudsher deur etniese diversiteit gekenmerk en naas Pole ook deur Wit-Russe, Litauers en nakomelinge van Tatare bewoon wat hulle tydens die heerskappy van koning Jan III Sobieski hier gevestig het. So het aanhangers van verskillende godsdienste – Rooms-Katolieke, Ortodokses en Moslems – hier steeds vreedsaam naas mekaar geleef.
Geografie en klimaat
'n Rykdom aan mere – waaronder die Hańcza-meer, die diepste in Pole (met maksimaal 113 meter) – maak van Podlachië 'n gewilde bestemming vir watersportentoesiaste soos kanoevaarders. Die Augustowski-kanaal, wat in die eerste helfte van die 19de eeu gebou is, is nog steeds in bedryf en verbind die rivierbekkens van Wisła en Nemunas met mekaar. Die kanaal, wat vir skepe en bote met minder as 100 ton bevaarbaar is, loop oor 'n afstand van 102 kilometer en behels agtien sluise.
Bosbou
Vroeg in 2017 het die Poolse regering 'n groot aantal bome in die Białowieża-oerwoud, die laaste laagland-oerwoud in Europa, laat kap om - soos beweer is - 'n baskewerplaag te bestry. Omgewingsbewaarders beskou hierdie aktiwiteite egter as onwettige kommersiële houtontginning in 'n natuurbewaringsgebied en wys daarop dat die baskewer deel uitmaak van die oerwoud se ekostelsel. Die Europese Kommissie het 'n klag by die Europese Geregshof ingedien en 'n oorwinning behaal. Die Poolse regering het aanvanklik geweier om die hof se beslissing te aanvaar, maar uiteindelik is die kapping gestaak.
Keetmanshoop Privaatskool
duimnael|regs|180px|Die skoolwapen.
Skoollied
Die skoollied is geskryf en getoonset deur Wilna Liebenberg.
By die Keetmanshoop Privaatskool.
Poolkoördinatestelsel
Uitstip van punte met poolkoördinate
Byvoorbeeld, die poolkoördinate (3,60°) sal afgestip word as 'n punt 3 eenhede van die pool op die 60° straal. Die koördinate (−3,240°) sal ook as die punt afgestip word omdat die negatiewe radiale afstand as 'n positiewe afstand op die oorstaande straal gemeet word (240° ; 180° = 60°).
Analise
Die hoekkoördinaat θ word in hierdie afdeling deurgaans in radiale uitgedruk.
Intergraalanalise
Laat R die gebied aandui ingesluit deur r(θ) en die strale  θ = a en θ = b, waar 0 < b − a < 2π. Dan is die oppervlak van R
Silindriese koördinate
Die drie silindriese koördinate kan na Cartesiese koördinate omgeskakel word deur
Modellering
Stelsel wat radiale simmetrie vertoon vorm 'n natuurlike toepassingsveld vir die poolkoördinatestelsel, met die middelpunt wat as die pool dien. 'n Goeie voorbeeld van die gebruik is die grondwatervloeivergelyking wanneer toegepas op radiaal simmetriese putte. Stelsels met 'n radiale krag is ook goeie kandidate vir die gebruik van die poolkoördinatestelsel. Dit sluit in gravitasievelde, wat die omgekeerde-vierkantwet gehoorsaam, sowel as stelsels met puntbronne soos radio antennes.
Kepler se wette van planetêre beweging
Poolkoördinate is 'n natuurlike omgewing vir die uitdruk van Kepler se wette van planetêre beweging. Kepler se eerste wet stel dat die wentelbaan van 'n planeet om 'n ster 'n ellips vorm met een fokus by die middelpunt van die massamiddelpunt van die stelsel. Bogenoemde vergelyking kan gebruik word om die ellips voor te stel. Kepler se tweede wet, die wet van gelyke oppervlaktes stel dat  'n lyn wat 'n planeet en sy ster verbind gelyke oppervlaktes vee tydens die gelyke tydintervalle, dit wil sê  is konstant. Die vergelykings kan afgelei word van Newton se bewegingswette.
Koninkryk Iberië
Romeinse tydperk
Vanweë hierdie bande met Armenië is Iberië in 65 v.C aangeval deur die Romeinse generaal Pompei, wat toe in ’n oorlog met Amernenië betrokke was. Rome het Iberië nie dadelik aan sy gesag onderwerp nie, maar die land weer 19 jaar later (in 36 v.C.) binnegeval en koning Pharnavaz II gedwing om aan te sluit by sy veldtog teen Albanië.
Terwyl die ander Georgiese koninkryk, Kolchis, as ’n Romeinse provinsie geadministreer is, het Iberië uit vrye wil die beskerming van die Romeinse Ryk aanvaar.
1298
Die jaar 1298 was 'n gewone jaar wat volgens die Gregoriaanse kalender op 'n Woensdag begin het. Dit was die 98ste jaar van die 13de eeu n.C. Soos ander gewone jare het die jaar 12 maande, 52 weke en 365 dae gehad.
Edinburg
Edinburg lê aan die ooskus van Skotland se sentrale vlakte en aan die suidoewer van die Firth of Forth, net wes van die Noordsee. Die stad vorm saam met die omliggende plattelandse gebiede die City of Edinburgh council area. Edinburg dien sedert 1437 as die hoofstad van Skotland en is die setel van die outonome Skotse regering en parlement. Edinburg was een van die sentrums van die Skotse Verligting, waarby die Universiteit van Edinburg 'n belangrike rol gespeel het.
Ekonomie
Edinburg en Glasgow is die enjins van ekonomiese ontwikkeling in Skotland. Die Skotse hoofstad is lank reeds een van die welvarendste stede in die Verenigde Koninkryk en beskik oor die tweede sterkste ekonomiese basis na Londen. Die ekonomiese groeikoers van Edinburg en sy omgewing behoort tot die hoogstes in Europa en steun veral op die vinnige ontwikkeling van die bankbedryf, finansiële dienste, biotegnologie, inligtings- en mediategnologie en navorsing en ontwikkeling in verband met hoëtegnologie. Ander belangrike sektore is toerisme en onderwys. Jaarliks bring meer as vier miljoen toeriste 'n besoek aan die stad en lewer 'n inkomste van meer as £1,2 miljard vir Edinburg se ekonomie.
Rugby
Skotland se nasionale rugbyspan speel sy tuiswedstryde tydens die jaarlikse Sesnasies-toernooi op die Murrayfield-stadion wat deur die Skotse Rugbyunie besit word en ook vir ander doeleindes soos byvoorbeeld konserte gebruik word. Edinburg se professionele rugbyspan Edinburgh Rugby speel hier in die Pro14.
Lieskanaal
In die mediese vakterminologie verwys lieskanaal (Latyn: canalis inguinalis) na 'n spleet wat skuins deur die onderste gedeelte van die voorste buikwand verloop waardeur die teelbal uit die buikholte in die balsak afdaal. Dit is 'n swak plek in die buikwand waar breuke kan vorm.
Pous Benedictus XII
Pontifikaat
Benedictus was hervormings gesind en het probeer om die luukses van die kloosters te beperk. Hy die pouslike paleis (Palais des Papes) in Avignon laat bou. Hy het hom veral besig gehou met die teologie en baie van die sienings van Pous Johannes XXII verwerp. In die bul “Benedictus Deus”, gedateer op 29 Januarie 1336, leer hy dat die siele van die gestorwenes dadelik na die dood hul ewige bestemming bereik eerder as om te moet wag tot die Laaste Oordeel. Hy het lang teologiese debatte met William van Ockham en Meester Eckhart gevoer.
Walt Disney
Klank en kleur
Disney het onmiddellik die nuwe moontlikhede wat 'n klankbaan op film gebied het, aarigegryp en 'n nuwe reeks, die Silly Symphonies, het ontstaan. Musiek- en klankeffekte was nou feitlik hoofsaak en het grotendeels die vorm en inhoud van hierdie films bepaal. Daarná het gevolg The Skeleton Dance (1929), waarin geraamtes in 'n vervalIe kerkhof dans op 'n verwerking van Grieg se Optog van die Dwerge.
Avro Vulcan
Maar selfs met die verbeteringe was die B.2 se bemannings se kanse skraal om sulke missies te kan oorleef. Om hulle kanse te verbeter is die kernkrag missiel, die Blue Steel ontwikkel. Tot op daardie stadium moes die Vulcan die vryval kernbom Blue Danube vrylaat oor die teiken. Die Blue Steel kon 160km vanaf die teiken gevuur word. Die Vulcan se bomlaai is verander om die Blue Steel te kan dra.
Operasionele diens
Die Vulcan het aan die Falklandoorlog deelgeneem in 1982. Hulle het die Argentynse Magte gebombardeer op die Falkland-eilande. Hulle was ook gebruik vir verkennings togte asook as tenkers vir invlug brandstof hervulling. Hulle is vanaf 1984 uit diens onttrek en deur die Tornado's vervang. Avro het altesaam 144 Vulcan's gebou, min in vergelyking met wat die impak van die ontwerp op die vliegtuig bedryf gehad het.
Folk rock
Die styl het ook gegaan om Europa op hierdie en 'n eklektiese folk-rock genre wat Britse pioniergroepe soos Pentangle en Fairport Convention, wat begin is, terwyl dieselfde klank as die Amerikaanse groepe, gevind elemente van die plaaslike Verenigde Koninkryk vir sy komposisies.
Didiereaceae
Calyptrothecoideae
Die subfamilie bevat net een genus, Calyptrotheca, met twee spesies wat in tropiese Oos-Afrika voorkom.
Portulacarioideae
Bevat een genus, Portulacaria, met sewe spesies wat in Suider-Afrika versprei is.
Mese
Hierdie twee families is naverwant en dit is moontlik dat die buidelmese eers onlangs uit die egte mese ontwikkel het. Die buidelmese se neste lyk baie soos die van die wewers. Die stertmese (familie Aegithalidae), waarvan daar geen spesies in Suider-Afrika voorkom nie, verskil van die ander twee families wat sekere eienskappe betref. Mese leef hoofsaaklik van insekte, hoewel hulle dieet ook sade en vrugte insluit.
Ander kenmerke is hulle sterk, geboë pote met verlengde naels, wat van hulle uitsonderlike klimmers maak. Hulle vlerke is gewoonlik klein en afgerond. Party mese is trekvoëls, terwyl ander standvoëls is. Hulle is besonder energieke en beweeglike voëltjies, en hulle lewenswyse stem ooreen met die van die boomklewers (familie Sittidae) en die boomkruipers (genus Certhia).
Lewenswyse
Stertmese leef in loofbosse, parke en gebiede wat met struikgewasse begroei is. Gewoonlik maak die mannetjie en wyfie saam nes, en tussen 7 en 14 eiers word op 'n slag gele. Die broeityd is 2 weke en die kuikens verlaat die nes al na 17 dae. Die stertmees word van die egte mees onderskei op grond daarvan dat eersgenoemde geen ware terrotoriale gedrag toon nie.
Egte mese verkies om in gate in rotse, bome of selfs heiningpale nes te maak. Hierdie gate word dan met hare, plante of enige ander sagte materiaal uitgevoer. Die eiers is wit met gekleurde spikkels. Die voël gebruik sy sterk pote en kort snawel om insekte in die hande te kry. Aangesien die egte mese standvoëls is, word die familie onderverdeel in 236 subspesies en hierdie onderverdeling berus dikwels op die feit dat die subspesies ekologies van mekaar geskei word.
Verteenwoordigers
Hy verkies digte woude en bosse, en die mannetjie kan dikwels op kaal takke gesien word waar hy luidrugtig sit en sing. Die swartmees (Parus leucomelas) en die swartkopmees (Rufus rufiventris) word net in die noordelike dele van Namibië en verder noordwaarts aangetref. Die familie Remizidae word in Suider-Afrika deur twee spesies verteenwoordig. Die bekendste is die Kaapse kapokvoël (Anthoscopus minutus), wat in die droër dele van die Kaap, die Vrystaat, Wes-Transvaal, Botswana en Namibië voorkom.
Watsonia wilmsii
Watsonia wilmsii is 'n plant wat tot die genus Watsonia behoort. Die plant is endemies aan Mpumalanga en kom voor op die Drakensberg-eskarp oos van Lydenburg. Dit het 'n voorkomsgebied van 812 km2 en het habitat verloor aan die aanplant van plantasies; die bedreiging bestaan nie meer nie omrede die oorblywende subpopulasies in beskermde gebiede is. Die plant word gevind op bergagtige gras, hellings op hoogtes van 1 500 m.
Irving Berlin
Beknopte biografie
Hoewel Beilin 'n suksesvolle musikale loopbaan gehad het, het hy nooit geleer om die klavier te speel, soos gebruiklik is nie; hy het hoofsaaklik in een toonsoort met behulp van die swart sleutels gespeel. Hy het ook nooit geleer om musiek goed te lees of te skryf nie, en 'n assistent moes sy stukke neerpen.
Zambezi-suierbekkie
Die Zambezi-suierbekkie (Chiloglanis neumanni) is 'n varswatervis wat voorkom in die Kunenerivier, die boonste gedeelte van die Zambezirivier, onder die Victoria-waterval, Pungwerivier en die Buzirivier in Suider-Afrika. In Engels staan die vis bekend as Neumann's suckermouth.
Clathria aceratoobtusa
Clathria aceratoobtusa is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Vlae van Europa
Die artikel gee ’n oorsig van internasionale en nasionale vlae in Europa.
Saagvin-suierbekkie
Habitat
Die vis leef in rotsagtige riwwe en stroomversnellings in riviere en ook in rots poele.
Augustus Octavianus
As grootneef en hooferfgenaam van Julius Caesar het hy die politieke magstryd gewen wat ná die moord op Caesar in 44 v.C. uitgebreek het en in 31 v.C. alleenheerser van die Romeinse Ryk geword. Hy het 'n einde aan die Romeinse burgeroorloë gemaak wat 'n eeu lank gewoed het en was die stamvader van die keiserlike Julies-Claudiese geslagslyn.
Christiaan Boonzaier
Saktyd
Aanvanklik het Boonzaier in die reeks gesukkel, veral toe hy ná die eerste taak in Episode 2 deur die hoofredakteur van Huisgenoot en hoofbeoordelaar van die reeks, Izelle Venter, as "teleurstellend" beskryf is; maar hy het vinnig opgang gemaak, en het verskeie komplimente van die beoordelaars gekry: In Episode 7 het Izelle vir hom gesê sy artikel is so goed dat sy hom wil soen; in Episode 8 het die adjunkredakteur van Huisgenoot en mede-beoordelaar, Wicus Pretorius, hom as die ander deelnemers se grootste kompetisie beskryf; in Episode 10 het die tydskrif se legendariese kosredakteur, Carmen Niehaus, hom geloof vir 'n kosblad, wat hy ná 'n geflopte malvapoeding met sukses saamgestel het, en in die finaal het Izelle bygevoeg dat dit 'n skande is dat die industrie in Suid-Afrika hom oorgesien het; sy humor is ook deur YOU se redakteur, Linda Pietersen, as "genotvol" beskryf, terwyl Nadia Sadovsky, Huisgenoot se nuusredakteur, Izelle in die finaal gevra het of sy hom self kan aanstel.
Malmedy
Malmedy, Waals: Måmdey, is 'n munisipaliteit en stad in die Belgiese provinsie Luik, met 'n bevolking van 12 700 in 2018 en 'n oppervlakte van 100 km².
Dawid IV van Georgië
Naam
Die naam aghmashenebeli (აღმაშენებელი), wat vertaal word as "die Bouer" (in die sin van "die Herbouer" ) of "die Hervormer", is in 1452 die eerste keer vir hom gebruik en het later algemeen onder historici geraak. Daar is ook bewyse dat hy Dawid die Grote genoem is.
Bewind
Tussen 1089 en 1100 het Dawid die orde in sy land herstel en geïsoleerde vyandelike troepe oorwin. Hy het die verlate provinsies herbevolk en groot stede laat herlewe. In 1101 het hy die fort Zedazeni, ’n strategiese punt, verower en binne die volgende drie jaar het hy die grootste deel van Oos-Georgië bevry.
Boesmanspruit (Noord-Kaap)
Die Boesmanspruit is 'n klein spruit wat langs die N12 in die Noord-Kaap in Suid-Afrika vloei. Dit voed 'n aantal uitgestrekte panne 'n ent noord van Drie Susters.
Canon EOS 550D
Opsionele bykomstighede
Die Canon 550D neem bykomstighede soos:
Okarapark
Okarapark is 'n veeldoelige stadion in Whangarei in Nieu-Seeland. Dit word tans meestal vir rugbywedstryde gebruik en is die tuisveld van die Northland Rugbyunie. Die stadium is in 1965 gebou en kan 30 000 toeskouers akkommodeer. Verskeie wedstryde is gedurende die Rugbywêreldbeker 2011 hier gespeel.
Veelvoudige ster
Beskrywing
Andersins is veelvoudige sterre stelsels wat uit drie of meer sterre bestaan wat van die Aarde af lyk of hulle na aan mekaar lê. Soms is die sterre fisiek naby mekaar en deur swaartekrag gebonde, in welke geval dit ’n "fisieke" veelvoudige ster genoem word, en soms lyk dit net of hulle na aan mekaar is, in welke geval dit ’n "optiese" veelvoudige ster is (wat beteken die sterre lyk van die Aarde af of hulle na aan mekaar is en dieselfde punt in die lug beset, maar in werklikheid kan die een ster verder van die Aarde af wees as die ander een en is dit nie duidelik nie tensy ’n mens hulle uit ’n ander hoek bekyk).
Veelvoudige sterre is kleiner as oop sterreswerms, wat ’n ingewikkelder dinamika het en van 100 tot 1 000 sterre bevat. Veelvoudige sterre kan in twee hoofkategorieë verdeel word: (1) stelsels wat stabiel is en wentelbane het met min wisselwerking, en (2) stelsels met onstabiele wentelbane met ’n groot wisselwerking wat chaotiese gedrag openbaar.
Driedubbele sterre
In ’n "fisieke" driedubbele sterstelsel wentel elke ster om die massamiddelpunt van die stelsel. Gewoonlik vorm twee van die sterre ’n nabye dubbelster en wentel die derde ster in ’n veel wyer wentelbaan om dié twee. Dié rangskikking is stabiel. As die binneste en buitenste wentelbane byna ewe groot was, sou die stelsel onstabiel geraak het en dit sou daartoe kon lei dat ’n ster uit die stelsel gewerp word. HR 6819 is ’n voorbeeld van ’n stabiele stelsel, waarin die buitenste ster wentel om ’n binneste dubbelster wat bestaan uit ’n ster en ’n stellêre swartkolk.
Caudron R.11
Die vliegtuig het oor 'n aantal interessante kenmerke beskik wat dit van ander vliegtuie onderskei het: die motors was omhul deur 'n vaartbelynde gondel en beide kon van enige van die hoofbrandstoftenks gevoer word. In latere modelle kon die agterkant van die gondels afgegooi word saam met ekstra brandstoftenks wat daarin was. Daar was ook 'n ekstra stel kontroles in die masjiengeweerkajuit. Die R.11 is eers in Julie 1922 uit diens onttrek.
Semi-soet
Storielyn
Uit desperaatheid besluit Jaci om ’n model te huur om hom voor te doen as haar verloofde. Gevolglik neem sy aan dat die eerste aantreklike man wat by hulle kantore instap deur die modelagentskap gestuur is.
Liberty (afdelingswinkel)
Op 19 Julie 2019 het die private beleggingsmaatskappy Bluegem bekendgemaak dat dit sy aandele van 40 persent in Liberty aan 'n groep beleggers onder leiding van Glendower Capital sal verkoop. Die afdeling se waarde is vir die transaksie as £300 miljoen bepaal - aansienlik meer as die bedrag van £32 miljoen wat Bluegem in 2010 daarvoor betaal het. Reeds in 2014 het Bluegem aandele aan Liberty aan families uit Europa en die Midde-Ooste verkoop wie se name nie bekendgemaak is nie.
Blou
Blou is een van die drie primêre toevoegende kleure; blou lig het die kortste golflengte van die drie primêre kleure: nagenoeg 470 nanometer.
Sjintoïsme
Ná die Tweede Wêreldoorlog het Sjinto opgehou om Japan se staatsgodsdiens te wees. Dit word egter steeds as dié inheemse geloof van Japan beskou. Sommige Sjinto gebruike en leerstellings wat voor die oorlog baie gewig gedra het word nie meer geleer of gebruik nie, terwyl ander steeds as algemene aktiwiteite bestaan soos omikuji ('n vorm van waarsêery) en die Japannese Nuwe Jaar wat min mense met godsdiens assosieer. Belangrike nasionale seremonies soos kronings en koninklike huwelike word in die Three Palace Sanctuaries in Tokio gehou.
Worcester (kiesafdeling)
1967 en later
In die tussenverkiesing op 19 April 1967 behaal die N.P. se Louis Stofberg 'n meerderheid van 3 383 stemme toe hy 6 516 stemme op hom verenig. Stofberg, wat in 1985 die Herstigte Nasionale Party se enigste verkose LV sou word in 'n tussenverkiesing in Sasolburg, staan in 1970 in Worcester as H.N.P.-kandidaat en kry net 514 stemme. Pieter Daniël Palm wen Worcester terug vir die N.P. met 7 462 stemme en die V.P. se W.L. Siddle kom tweede met 2 975 stemme.
Palm word in 1974 onbestrede vir die N.P. verkies en in 1977, 1981, 1987 en 1989 bly Worcester veilig in die N.P. se hande.
Sien ook
Bredasdorp, Caledon, Ceres, Clanwilliam, Helderberg, Hottentots-Holland, Malmesbury, Moorreesburg, Paarl, Piketberg, Riversdal, Stellenbosch, Swellendam, Valsbaai, Wellington,
Clathria adioristica
Clathria adioristica is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Simbool
Konsepte en definisies
Simbole is 'n manier van komplekse kommunikasie wat dikwels veelvuldige vlakke van betekenis kan hê. Simbole is die basis van alle menslike begrip en dien as middele van konsepsie vir alle menslike kennis. Simbole fasiliteer begrip van die wêreld waarin ons leef, en dien dus as die gronde waarop ons oordeel vel. Op hierdie manier gebruik mense simbole nie net om sin te maak van die wêreld rondom hulle nie, maar ook om deur middel van konstitutiewe retoriek in die samelewing te identifiseer en saam te werk.
Simbole en semiotiek
Semiotiek is die studie van tekens, simbole en betekenis as kommunikatiewe gedrag. Semiotiekstudies fokus op die verhouding van die betekenaar en die betekende, met inagneming van die interpretasie van visuele leidrade, lyftaal, klank en ander kontekstuele leidrade. Semiotiek word verbind met linguistiek en sielkunde. Semiotici bestudeer nie net wat 'n simbool impliseer nie, maar ook hoe dit sy betekenis gekry het en hoe dit funksioneer om betekenis in die samelewing te maak. Simbole laat die menslike brein voortdurend betekenis skep deur sensoriese insette te gebruik en simbole deur beide denotasie en konnotasie te dekodeer.
Psigoanalise, retoriek en argetipes
Kenneth Burke het Homo sapiens beskryf as 'n "simbool-gebruik, simbool maak, en simbool misbruik dier" om voor te stel dat 'n persoon simbole skep sowel as hulle misbruik. Een voorbeeld wat hy gebruik om aan te dui wat hy met die misbruik van simbool bedoel, is die verhaal van 'n man wat, toe hy vertel het dat 'n bepaalde voedselitem walvisspek was, skaars kon keer om dit op te gooi. Later het sy vriend ontdek dis eintlik net ’n kluitjie. Maar die man se reaksie was 'n direkte gevolg van die simbool van "blubber" wat iets oneetbaar in sy gedagtes verteenwoordig. Boonop is die simbool van "blubber" deur die man geskep deur verskeie soorte van leer.
Keegan Daniel
Hy speel in 2003 vir die Grens tydens die Craven-week, maar word later deur die Natalse Rugby-akademie opgeraap.
Kleinkol-pompano
Die Kleinkol-pompano (Trachinotus baillonii) is 'n vis wat voorkom in die Rooisee en aan die ooskus van Afrika vanaf die Persiese Golf tot by KwaZulu-Natal. In Engels staan die vis bekend as die Smallspotted pompano.
Voorkoms
Die vis het 1-5 swart kolle (kleiner as die oog) in 'n ry op of naby die sylyn.
Catharanthus
Beskrywing
Hulle is meerjarige kruie met blare wat teenoor of amper teenoor mekaar geleë is. Die plante dra gewoonlik enkelvoudige blomme. Elk het ’n blomkelk met vyf, lang, smal lobbe en ’n kroon met ’n buisvormige keel en vyf lobbe.
Griekeland
Ligging
Sommige eilande van die Dodekanese-groep in die oostelike Egeïese See is net 16 kilometer vanaf die Turkse kus geleë, terwyl Corfu as deel van die Ioniese Eilandgroep slegs deur 'n 3,2 kilometer breë seestraat van die Albanese vasteland geskei word.
6de Golden Globe-toekenningsaand
Wenners
Ellen Corby – I Remember Mama The Red Shoes (Brian Easdale) The Search (Richard Schweizer) La perla (Gabriel Figueroa) Ivan Jandl in The Search The Search (regisseur: Fred Zinnemann)
Swael
Neste
Die neste word teen geboue en rotslyste gemessel. Ander swaels bou 'n halfbolvormige nes met 'n klein opening of tuitvormige ingang onder dakgeute of oorhangende rotswande. Enkele spesies, veral die uit Arnerika, bewoon gate in boomstamme en takke. Een groep swaels grawe gangetjies in die grond. Die gange is meestal horisontaal en word gewoonlik in steil oewers aangelê. Die gryskruisswael (Pseudhirundo griseopyga), wat in Suid-Afrika in die noordoostelike dele aangetref word, bewoon verlate gate van knaagdiere of visvangers.
Griekeland
Staatshuishouding
In 2010 het Griekeland se staatsuitgawes met 114 miljard € die belastinginkomste (ruim 90 miljard €) weer aansienlik oorskry. Die staatstekort van 24 miljard € staan gelyk aan 10,5 persent van die BBP. Die totale openbare skuldlas het aan die einde van 2010 142,8 persent van die BBP beloop. Die Europese Kommissie het in die najaar van 2010 voorspel dat die tekort in 2011 tot 150,2 persent sal styg.
Horiete
Teen die vroeë Ystertydperk was die Horiete in ander volke opgeneem, behalwe miskien in die koninkryk Urartu.
Lars Fredrik Svanberg
Lewe
Hy is op 13 Mei 1805 in Stockholm, Swede, gebore as die seun van Jöns Svanberg. Hy was twee keer getroud. In 1836 is hy getroud met Augusta Roth en in 1859 met Baroness Frederica Augusta Stiernstedt. Hy sterf op 16 Julie 1878 in Uppsala, Swede.
Erkenning
Die mineraal svalbergiet is na hom vernoem.
Juliet Rylance
Juliet Rylance (gebore 26 Julie 1979) is 'n Engelse aktrise en vervaardiger. Sy is bekend vir haar rolle in die rolprente Sinister (2012), Frances Ha (2012), en A Dog's Purpose (2017), en in die televisiereeks The Knick (2014).
Crescendo
In 1979 word Anton Goosen van die ATKV se verhoë verban nadat hy grappies oor die nasionale vlag in die staatsteater tydens 'n Crescendo-vertoning maak.
Angolaswael
Identifikasie
Die voël word 14 tot 15 cm groot en weeg 12 tot 20 gram. Dit is effens kleiner as die Europese swael. Die keel en frons is rooi; die rooi op die keel strek tot op die bors waar dit eindig in 'n smal, swart band. Die rugkant is donkerblou en die borskant is grys. Die stert is gevurk. Die jongeling is meer ligrooi as die volwasse voël.
Roes
Roes is 'n ysteroksied, 'n gewoonlik rooibruin oksied wat gevorm word deur die reaksie van yster en suurstof in die katalitiese teenwoordigheid van water of lugvog. Roes bestaan uit waterhoudende yster(III)oksiede (Fe2O3·nH2O) en yster(III)oksiedhidroksied (FeO(OH), Fe(OH)3), en word tipies geassosieer met die korrosie van verfynde yster.
Blouswael
Die blouswael (Hirundo atrocaerulea) is 'n klein trekvoël en 'n kwesbare spesie. Hy besoek Suider-Afrika in die somer.
Crystal Donna Roberts
Persoonlike Lewe
Crystal-Donna Roberts is met Schalk Cornelessen getroud in 2015. Op die ouderdom van 34 is Roberts met borskanker gediagnoseer en is tans in remissie.
Anserinae
Anserinae is die onderfamilie van swane en ganse, wat onder die familie van eendvoëls ressorteer.
Mede
Die Mede, Meders of Mediërs (Klassieke Latyn: Mēdus, gewoonlik in die meervoud, Mēdī; Antieke Grieks: Μῆδος, ma-to-i; Oud-Persies: Māda) was ’n antieke Iranse volk wat in ’n gebied bekend as Medië (Noordwes-Iran) gewoon en Medies gepraat het. Hul aankoms in die streek word verbind met die eerste golf migrasies van Iranse volke na Antieke Iran van die laat 2de tot die vroeë 1ste millennium v.C.
Michail Gorbatsjof
Die veranderinge in die USSR het 'n rimpeleffek op internasionale betrekkinge gehad: superkragbetrekkinge het verskuif met die beëindiging van die Koue Oorlog, die wapenwedloop het beduidend afgeneem, die politieke kaart van Europa het vinnig verander en die Berlynse Muur het geval wat gelei het tot die hervereniging van Duitsland.
Petrus Hennenman
Op vyftienjarige leeftyd het hy na Suid-Afrika gekom met net sy bagasie en 'n klompie juweliersware. Hy het vier maande in Kaapstad vertoef en daarna na die Paarl vertrek om by ene Minnaar 'n betrekking as winkelklerk te aanvaar. In 1860 het hy besluit om na die Vrystaat te verhuis. Hier het hy 'n tyd lank op die plaas van Jan Louw in die distrik Fauresmith gewoon en dadelik begin om vee aan te skaf. Terselfdertyd het hy as skoolmeester opgetree en as vergoeding vir sy dienste het hy 'n salaris van £5 per maand en kostelose weiding vir sy vee gekry.
Mengsel
'n Mengsel is 'n kombinasie van twee of meer verskillende chemiese stowwe waarin die molekules nie hulle identiteit verloor nie. 'n Mengsel word gekarakteriseer deur die molekules wat daaraan deelneem en die verhouding van die hoeveelhede. Dit is moontlik dat 'n chemiese reaksie in 'n mengsel kan plaasvind, maar dit sal die mengsel in 'n samestelling verander, sodat dit daarna nie meer as 'n mengsel geklassifiseer kan word nie.
Skots-Gaelies
Geskiedenis
Al sou Iona se ligging vanuit 'n moderne Skotse standpunt as afgeleë beskryf kon word, was die abdy in Columba se tyd langs die middelpunt van 'n belangrike seeroete geleë wat gemeenskappe in die weste van Skotland en die noorde van Ierland met mekaar verbind het. Sy godsdienstige en kulturele invloed kan nie onderskat word nie. So het dit 'n beslissende rol gespeel by die kerstening van Pikte en Northumbriërs.
Kopielinks
Eksterne skakels
Kopielinks toegepas in artistieke skepping:
Pratt & Whitney PW2000
Ontwerp en ontwikkeling
Die PW2000 is 'n dubbelspoel, aksiale lugvloei, ringvormige verbranding, hoë-omleidingturbowaaier met 'n dubbele-kanaalvollegesag digitale enjinbeheerstelsel (FADEC). Dit is in 1984 as die eerste burgerlike FADEC-beheerde vliegtuigenjin gesertifiseer.
Boodskapperstaf
Geskiedenis
’n Ander Griekse mite oor die oorsprong van die staf is deel van ’n storie oor Tiresias, wat op twee slange afgekom het wat besig was om te paar. Hy het die wyfie met sy staf doodgemaak. Tiresias het dadelik in ’n vrou verander en het een gebly totdat hy sewe jaar later ook die mannetjie kon doodmaak. Die staf en sy herskeppende kragte het later in Hermes se besit gekom.
Afrikaanse oewerswael
Verspreiding
Afrikaanse oewerswaels is wyd oor Afrika verspreid, asook Indië en ander dele van Suid-Asië. Dit is 'n gedeeltelike migrerende spesies en sommige bevolkings sal met die seisoene migreer.
Riana Nel
Biografie
Sy is getroud met Cornel de Beer in 2013 en hul eerste seun, Tristan, is gebore in Februarie 2016 en hul tweede in September 2017.
Maui (god)
Maori-mitologie
duimnael|200px|Maui het die vorm van ’n kererū (Nieu-Seelandse vrugteduif) aangeneem toe hy sy pa in die onderwêreld gaan soek.